भोपाल। मध्य प्रदेश में विधानसभा चुनाव के लिए कांग्रेस ने अपना घोषणा पत्र जारी कर दिया है। कांग्रेस ने इसे वचन पत्र बताया है, जो वादे किये जा रहे हैं सरकार बनने पर पूरे किये जाएंगे। कांग्रेस के घोषणा पत्र में किसान, युवा, महिला, मजदूर, sc-st, पिछड़ा वर्ग, अल्पसंख्यक और सामान्य वर्ग समेत व्यापारी और उद्योगों के लिए बड़े ऐलान किये गए हैं। कमलनाथ ने घोषणा पत्र जारी करते हुए कहा यह वचन पत्र पीसीसी में नहीं सड़क और खेत में बना है। उन्होंने कहा आज मप्र के लिए ऐतिहासिक दिन।